Előterjesztés Zalakaros Város Önkormányzat Képviselőtestülete 2024. március 21-én tartandó ülésére
Napirend címe: Közterületfelügyelet létrehozásával összefüggő döntések meghozatala- A Képviselőtestület és szervei szervezeti és működési szabályzatáról szóló 13/2021. (XI. 25.) önkormányzati rendelet módosítása, a közterület-felügyeletről szóló önkormányzati rendeleti szabályozás felülvizsgálata, Zalakarosi Közös Önkormányzati Hivatal Szervezeti-és Működési Szabályzatának módosítása, Zala Vármegyei Rendőrfőkapitánysággal kötendő megállapodás
Előterjesztést készítette: Torma László aljegyző
Tisztelt Képviselőtestület!

Zalakaros Város Önkormányzat Képviselőtestülete 181/2023. (XI.28.) számú határozatában döntött arról, hogy 1 fő közterület-felügyelői álláshelyet hoz létre 2024. április 1-i hatállyal a Zalakarosi Közös Önkormányzati Hivatal állományában, egyben felkérte a Zalakarosi Közös Önkormányzati Hivatalt, hogy a döntést követően a közterület felügyelet létrehozásához szükséges rendeletmódosításokat, a közterület-felügyelet kialakításával járó hivatali szervezeti és működési szabályzat felülvizsgálatát és a rendőrséggel kötendő együttműködési megállapodás tervezetét a 2024 márciusi munkaterv szerinti testületi ülésre készítse elő.

Önkormányzati rendeletmódosításokra javaslat
A közterület-felügyeletről szóló 1999. évi LXIII. törvény 1.§ (7) bekezdése alapján a képviselő-testület a szervezeti és működési szabályzatában határozhatja meg a felügyelet szervezeti formáját, a felügyelet, illetőleg a felügyelő feladatait. Erre tekintettel az első rendeletmódosítási javaslat a Képviselőtestület és szervei szervezeti és működési szabályzatáról szóló 13/2021. (XI. 25.) önkormányzati rendelethez kapcsolódik. A rendelet 53.§-a rendelkezik az önkormányzat hivatali feladatainak ellátásáról, ezt javasolja az előterjesztés kiegészíteni.
A Közterületi Térfigyelő Rendszer létrehozásáról szóló 37/2011. (XI.25.) önkormányzati rendelet közterület-felügyelet működtetésére vonatkozó rendelkezések nem lettek hatályon kívül helyezve, mikor a közterület-felügyelet megszűnt, továbbá ez a rendelet tartalmazza a közterületi térfigyelő kamerák elhelyezkedését. A rendelet előzetes felülvizsgálatát az önkormányzati hivatal elvégezte, javasolja az előterjesztés a képviselőtestület számára új rendelet megalkotását, és egyben a jelenleg hatályos önkormányzati rendelet hatályon kívül helyezését. 
Zalakarosi Közös Önkormányzati Hivatal Szervezeti és Működési Szabályzatának felülvizsgálata

A hivatali szervezeti és működési szabályzat tartalmazza a hivatal szervezeti tagozódását és működésének általános szabályait. A szervezeti tagozódásba be kell illeszteni a közterület-felügyelői álláshelyet. Az előterjesztés javasolja a Koordinációs és Hatósági Osztályhoz rendelni az álláshelyet. 

Az előterjesztés ezen túlmenően egy jelentős szervezeti változtatásra is javaslatot tesz. Az önkormányzati hivatal jelenlegi alapstruktúrája 2015. november 1-jétől él, ekkor került felállításra a Városfejlesztési Osztály 6 fős tervezett létszámkerettel. Azóta több átszervezés is érintette az osztályt – álláshelyek megszűnése, projektmenedzser önkormányzati állományba helyezése- amelynek eredményeképp jelenleg 2 fő alkotja az osztályt. Szervezeti és szervezési szempontból 2 tagú osztály működtetése nem indokolt, ezért az előterjesztés a Városfejlesztési Osztály megszüntetésére tesz javaslatot, azzal, hogy az osztályvezetői munkakör beruházási ügyintéző munkakörre módosul, és mindkét álláshely a Koordinációs és Hatósági Osztály alá kerülne. A jelenleg hatályos állománytábla közvetlen jegyzői irányítás alatti munkakörnek nevesíti a jogi referenst. A jogi referensi álláshely 2021. március 1-jétől nincs betöltve, az álláshely terhére 2021. november 2-tól jegyzői asszisztens munkakör került betöltésre, közvetlen jegyzői irányítás alatt. A jegyzői referens munkaköri feladatait tekintve az álláshelyet indokoltnak tartja az előterjesztés áthelyezni a Koordinációs és Hatósági Osztály alá, egyben a jegyzői referens munkakört átnevezni igazgatási és hatósági ügyintéző munkakörre. 
Rendőrséggel kötendő együttműködési megállapodás: a Zala Vármegyei Rendőr-főkapitányság megküldte részünkre az együttműködési megállapodás tervezetét, melyet az előterjesztés elfogadásra javasol a képviselőtestület számára.
Rendeleti javaslat:
I.

Zalakaros Város Önkormányzata Képviselő-testülete megalkotja a …../2024. (……) önkormányzati rendeletét a Képviselőtestület és szervei szervezeti és működési szabályzatáról szóló 13/2021. (XI. 25.) önkormányzati rendelet módosításáról.     
II.

Zalakaros Város Önkormányzata Képviselő-testülete megalkotja a …../2024. (……) önkormányzati rendeletét a közterület-felügyelet szervezetéről és feladatairól, valamint a Közterületi Térfigyelő Rendszer létrehozásáról.
Határozati javaslat:
I.

Zalakaros Város Önkormányzat Képviselőtestülete a Zalakarosi Közös Önkormányzati Hivatal Szervezeti és Működési Szabályzatát (a továbbiakban: SZMSZ) az alábbiak szerint módosítja:

1./

Az SZMSZ II./1. 4.2 pontja az alábbiak szerint módosul:

4.2.) Közvetlenül jegyzői irányítás alatti munkakörök
-
Az SZMSZ II./1. 4.3 pontja az alábbiak szerint módosul:

4.3) Koordinációs és Hatósági Osztály:  

- aljegyző/osztályvezető

- titkársági és igazgatási ügyintéző

- igazgatási ügyintéző

- személyzeti és önkormányzati ügyintéző
- igazgatási és hatósági ügyintéző

- közterület-felügyelő

- beruházási ügyintéző

- településüzemeltetési ügyintéző
Az SZMSZ II./1. 4.4 pontja hatályát veszti.
Az SZMSZ II. /8. 2. pontja az alábbiak szerint módosul:

(2) Törvényességi felügyeleti szerve: Zala Vármegyei Kormányhivatal, Zalaegerszeg, Kosztolányi u.10.

Az SZMSZ 1/1 és 1/2 sz. mellékletei helyébe jelen módosítás 1/1 és 1/2 mellékletei lépnek. 

Az SZMSZ módosítása 2024. április 1-jén lép hatályba.
2./ Zalakaros Város Önkormányzat Képviselőtestülete felkéri az aljegyzőt, hogy gondoskodjon a módosításokkal egységes szerkezetű SZMSZ elkészítéséről. 
Határidő: 2024. március 31.

Felelős: Novák Ferenc polgármester 

Operatív felelős: Torma László aljegyző

II.

1./ Zalakaros Város Önkormányzat Képviselőtestülete jóváhagyja a Zala Vármegyei Rendőr-főkapitánysággal kötendő a közterület-felügyelet létrehozásához kapcsolódó együttműködési megállapodást.
2./ Zalakaros Város Önkormányzat Képviselőtestülete felhatalmazza a polgármestert a megállapodás aláírására.
Határidő: 2024. március 31.

Felelős: Novák Ferenc polgármester 

Operatív felelős: Bányai Edit jegyzői referens
Zalakaros 2024. március 7.
Novák Ferenc

 polgármester
I.  

a Képviselőtestület és szervei szervezeti és működési szabályzatáról szóló 13/2021. (XI.25.) számú önkormányzati rendelet módosítása

Zalakaros Város Önkormányzata Képviselőtestületének  …./2024 (….) önkormányzati rendelete

a Képviselőtestület és szervei szervezeti és működési szabályzatáról szóló 13/2021. (XI.25.) számú önkormányzati rendelet módosításáról

Zalakaros Város Önkormányzata Képviselőtestülete az Alaptörvény 32. cikk (2) bekezdésében meghatározott eredeti jogalkotó hatáskörében, valamint az Alaptörvény 32. cikk (1) bekezdésének a) és d) pontjában, valamint a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a Képviselőtestület és szervei szervezeti és működési szabályzatáról szóló 13/2021. (XI.25.) számú önkormányzati rendeletét az alábbiak szerint módosítja:

1. §

A Képviselőtestület és szervei szervezeti és működési szabályzatáról szóló 13/2021. (XI. 25.) önkormányzati rendelet a következő 53/A. §-sal egészül ki:
„53/A. § A Képviselőtestület a közterület-felügyeleti feladatok ellátásáról Zalakaros város közigazgatási területére kiterjedő illetékességgel az Önkormányzati Hivatalban alkalmazott közterület-felügyelő révén gondoskodik. Az Önkormányzat által működtetett közterületi térfigyelő rendszert a közterület-felügyelő kezeli és üzemelteti. Az Önkormányzati Hivatalt létrehozó megállapodás alapján a közterület-felügyelet illetékességi területe Zalamerenye Község Önkormányzatának közigazgatási területére is kiterjed.
2. §

Ez a rendelet 2024. április 1-jén lép hatályba. 


Novák Ferenc
Torma László

polgármester
aljegyző

Záradék: 

Kihirdetve: 2024….


Torma László

                                                                                                                                  

                                                              aljegyző

Előzetes hatásvizsgálat

a Képviselőtestület és szervei szervezeti és működési szabályzatáról szóló 13/2021. (XI.25.) számú önkormányzati rendelet módosításához

A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A Tv. 17. § /2/ bekezdése alapján az előzetes hatásvizsgálat keretében az alábbi tényezők vizsgálata szükséges: 

Társadalmi-gazdasági hatása: 

A közterület-felügyelő hivatalos feladatai közé tartozik elsősorban a közterületek jogszerű használatának, a közterületen folytatott, engedélyhez kötött tevékenység szabályszerűségének ellenőrzése. Ügyel a közterület rendjére és tisztaságára a vonatkozó jogszabályok alapján, illetve intézkedik a tiltott tevékenység megakadályozása, megszüntetése érdekében. Ehhez kapcsolódóan indokolt esetben jogában áll, sőt kötelessége szankcionálni, bírságolni is. Természetesen nem ez a cél, bár lényeges eszköz a célok elérésében. A közterületfelügyelő együttműködik a polgárőrséggel, a rendőrséggel, a Karos- Park Kft-vel. 
Környezeti, egészségi körülmények: 
A környezeti körülmények javulása várható, gondozottabb területek, a gazos, allergén gyomnövényekkel fertőzött területek csökkenése az egészségi körülmények javulását eredményezi.
Adminisztratív terheket befolyásoló hatása: Nincs
Egyéb hatása: Nincs.

A rendelet megalkotásának szükségessége: 

Képviselőtestületi döntés alapján került sor a rendelettervezet elkészítésére. 

A rendelet megalkotása elmaradása esetén várható következmények: 

A közterület-felügyeletről szóló 1999. évi LXIII. törvény rendelkezései ellenére nem kerülne szabályozásra a közterület-felügyelet szervezeti formája.
A rendelet alkalmazásához szükséges feltételek:

A rendelet-tervezet összeállításának tárgyi, személyi, szervezeti feltételei Zalakarosi KÖH-nél előzetes döntésekkel biztosítottak, a közterület-felügyelői álláshely 2024. április 1-jétől tölthető be.
Zalakaros, 2024. március 7.







               Torma László








       aljegyző 

Indokolás a Képviselőtestület és szervei szervezeti és működési szabályzatáról szóló 13/2021. (XI.25.) számú önkormányzati rendelet módosításához
Általános indokolás
A közterület-felügyeletről szóló 1999. évi LXIII. törvény 1.§ (7) bekezdése alapján a képviselő-testület a szervezeti és működési szabályzatában határozhatja meg a felügyelet szervezeti formáját, a felügyelet, illetőleg a felügyelő feladatait. Erre tekintettel a rendeletmódosítási javaslat a Képviselőtestület és szervei szervezeti és működési szabályzatáról szóló 13/2021. (XI. 25.) önkormányzati rendelethez kapcsolódik. A rendelet 53.§-a rendelkezik az önkormányzat hivatali feladatainak ellátásáról, ezt javasolja az előterjesztés kiegészíteni.

Részletes indokolás

1.§-hoz

A közterület-felügyeletről szóló 1999. évi LXIII. törvény 1.§ (7) bekezdése alapján meghatározásra kerül a közterület-felügyelet szervezeti formája.
2.§-hoz

Hatályba léptető rendelkezést tartalmaz.

Zalakaros, 2024. március 7.







               Torma László








        aljegyző 

II.  

A közterület-felügyelet szervezetéről és feladatairól, valamint a Közterületi Térfigyelő Rendszer létrehozásáról szóló önkormányzati rendelet megalkotása

Zalakaros Város Önkormányzata Képviselőtestületének  …./2024 (….) önkormányzati rendelete

a közterület-felügyelet szervezetéről és feladatairól, valamint a Közterületi Térfigyelő Rendszer létrehozásáról
Zalakaros Város Önkormányzat Képviselő-testülete a közterület-felügyeletről szóló 1999. évi LXIII. törvény 1. § (6) bekezdésében, a 4. § (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 17. pontjában és a 17. § (1) bekezdésében, valamint a 42. § 1. pontjában meghatározott feladatkörében eljárva a következőket rendeli el:

1. §

(1) Zalakaros Város Önkormányzat Képviselő-testülete a közterületi rend és tisztaság védelméről, az önkormányzati vagyon védelméről közterület-felügyelet (a továbbiakban: felügyelet) útján gondoskodik. 

(2) A felügyelet feladatát a Zalakarosi Közös Önkormányzati Hivatalban alkalmazott közterület-felügyelő (továbbiakban: felügyelő) látja el. A Zalakarosi Közös Önkormányzati Hivatalt létrehozó megállapodás alapján a közterület-felügyelet illetékességi területe Zalamerenye Község Önkormányzatának közigazgatási területére is kiterjed.
2. §

(1) A felügyelet feladatait a közterület-felügyeletről szóló 1999. évi LXIII. törvény állapítja meg.

(2) Az (1) bekezdésben foglaltakon túl a felügyelet feladata a Zalakarosi közterületi kamerarendszer üzemeltetése és kezelése.

3. §

A felügyelő Zalakaros város címerét karjelzésként viseli.
4. §

A 2.§ (2) bekezdése szerinti kamerák elhelyezkedése:

a) Zalakaros, Zrínyi u. 2.

b) Zalakaros, Kossuth u. 36.

c) Zalakaros, Temető – Fő út kereszteződés (Szent Anna templomnál)

d) Zalakaros, Park utca – Szilágyi cukrászda előtti villanyoszlop

e) Zalakaros, Jegenye sor – Tűzoltósággal szembeni villanyoszlopon

f) Zalakaros, Behiák pusztai kereszteződés
g) Zalakaros, Banyavölgyi bejárat

h) Zalakaros, Világoshegyi út

i) Zalakaros, Újfalu zöldhulladék lerakó

j) Zalakaros, Gyógyfürdő tér pavilonsor

k) Zalakaros, Gyógyfürdő tér Tourinform iroda

l) Zalakaros, Alma utca

m) Zalakaros, Kertmozi

n) Termáltó
5. §

Hatályát veszti Zalakaros Város Önkormányzata Képviselőtestületének a Közterületi Térfigyelő Rendszer létrehozásáról szóló 37/2011. (XI.25.) önkormányzati rendelete.
6. §
Ez a rendelet 2024. április 1-jén lép hatályba.

Novák Ferenc
Torma László

polgármester
aljegyző

Záradék: 

Kihirdetve: 2024….


Torma László

                                                                                                                                  

                                                              aljegyző

Előzetes hatásvizsgálat

a közterület-felügyelet szervezetéről és feladatairól, valamint a Közterületi Térfigyelő Rendszer létrehozásáról szóló önkormányzati rendelet megalkotásához
A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A Tv. 17. § /2/ bekezdése alapján az előzetes hatásvizsgálat keretében az alábbi tényezők vizsgálata szükséges: 

Társadalmi-gazdasági hatása: 

A közterület-felügyelő hivatalos feladatai közé tartozik elsősorban a közterületek jogszerű használatának, a közterületen folytatott, engedélyhez kötött tevékenység szabályszerűségének ellenőrzése. Ügyel a közterület rendjére és tisztaságára a vonatkozó jogszabályok alapján, illetve intézkedik a tiltott tevékenység megakadályozása, megszüntetése érdekében. Ehhez kapcsolódóan indokolt esetben jogában áll, sőt kötelessége szankcionálni, bírságolni is. Természetesen nem ez a cél, bár lényeges eszköz a célok elérésében. A közterületfelügyelő együttműködik a polgárőrséggel, a rendőrséggel, a Karos- Park Kft-vel. 
Környezeti, egészségi körülmények: 
A környezeti körülmények javulása várható, gondozottabb területek, a gazos, allergén gyomnövényekkel fertőzött területek csökkenése az egészségi körülmények javulását eredményezi.

Adminisztratív terheket befolyásoló hatása: Nincs
Egyéb hatása: Nincs.

A rendelet megalkotásának szükségessége: 

Képviselőtestületi döntés alapján került sor a rendelettervezet elkészítésére. 

A rendelet megalkotása elmaradása esetén várható következmények: 

A közterület-felügyeletről szóló 1999. évi LXIII. törvény rendelkezései ellenére nem kerülne szabályozásra a közterület-felügyelet szervezeti formája, a felügyelet, illetőleg a felügyelő feladatai.
A rendelet alkalmazásához szükséges feltételek:

A rendelet-tervezet összeállításának tárgyi, személyi, szervezeti feltételei Zalakarosi KÖH-nél előzetes döntésekkel biztosítottak, a közterület-felügyelői álláshely 2024. április 1-jétől tölthető be.
Zalakaros, 2024. március 7.








               Torma László









       aljegyző 

Indokolás a közterület-felügyelet szervezetéről és feladatairól, valamint a Közterületi Térfigyelő Rendszer létrehozásáról szóló önkormányzati rendelet megalkotásához
Általános indokolás
A Közterületi Térfigyelő Rendszer létrehozásáról szóló 37/2011. (XI.25.) önkormányzati rendelet közterület-felügyelet működtetésére vonatkozó rendelkezések nem lettek hatályon kívül helyezve, mikor a közterület-felügyelet megszűnt, továbbá ez a rendelet tartalmazza a közterületi térfigyelő kamerák elhelyezkedését. A rendelet előzetes felülvizsgálatát az önkormányzati hivatal elvégezte, javasolja az előterjesztés a képviselőtestület számára új rendelet megalkotását, és egyben a jelenleg hatályos önkormányzati rendelet hatályon kívül helyezését. 

Részletes indokolás

1.§-hoz

A közterület-felügyeletről létrehozásáról és annak a Zalakarosi Közös Önkormányzati Hivatal keretében történő ellátásáról rendelkezik. 

2.§-hoz

A felügyelet feladatait összhangban a közterület-felügyeletről szóló 1999. évi LXIII. törvény rendelkezéseivel állapítja meg, valamint rögzíti, hogy a törvényben foglaltakon túl a felügyelet feladata a Zalakarosi közterületi kamerarendszer üzemeltetése és kezelése.
3.§-hoz

A közterület-felügyeletről szóló 1999. évi LXIII. törvény 4. §. (2) bekezdése alapján a felügyelő szolgálata teljesítésekor egyenruhájára kitűzve viseli az országosan egységes, egyedi azonosító számmal ellátott felügyelői jelvényt. A felügyelő – a helyi önkormányzat rendeleti szabályozása esetén – a település jelképét karjelzésként viseli. 
4.§-hoz

A Zalakarosi közterületi kamerarendszer kameráinak elhelyezkedését tartalmazza.
5.§-hoz

Hatályon kívül helyező rendelkezést tartalmaz.
6.§-hoz

Hatályba léptető rendelkezést tartalmaz.

Zalakaros, 2024. március 7.

